Þorleifur Jónsson

Þorleifur Jónsson (21. ágúst 1864 – 18. júní 1956) var alþingismaður og formaður Framsóknarflokksins á árunum 1922 til 1928. 

Þorleifur fæddist í Hólum í Hornafirði og átti heima þar til æviloka. Hann var hreppstjóri í Hornafirði frá 1890 til 1944 og gegndi oftsinnis sýslumannsstörfum í Austur-Skaftafellssýslu.

Hann var faðir Þorbergs Þorleifssonar alþingismanns, Jóns Þorleifssonar listmálara og Páls Þorleifssonar prófasts á Skinnastað. Móðurbróðir Þorleifs var Benedikt Þorleifsson, bóndi á Hala, afi Þórbergs Þórðarsonar rithöfundar sem fjallar um hann í Suðursveitabókunum.

Árið 1954 kom út ævisaga Þorleifs, rituð af honum sjálfum.

 Tenglar 
 Æviágrip á heimasíðu Alþingis

Tilvísanir

Flokkur:Formenn Framsóknarflokksins
Flokkur:Þingmenn Bændaflokksins eldri
Flokkur:Þingmenn Framsóknarflokksins
Flokkur:Þingmenn Sjálfstæðisflokksins eldri